cyanic-selkie/wikianc huggingface dataset:
Ρεφλεξολογία
Ισχυριζόμενος μηχανισμός δράσης
Οι ρεφλεξολόγοι υποστηρίζουν ότι η απόφραξη ενός ενεργειακού πεδίου, της αόρατης ζωτικής δύναμης ή του Τσι, μπορεί να αποτρέψει την επούλωση. Ένα άλλο δόγμα της ρεφλεξολογίας είναι η πεποίθηση ότι οι ασκούμενοι μπορούν να ανακουφίσουν το άγχος και τον πόνο σε άλλα μέρη του σώματος μέσω του χειρισμού των ποδιών. Μια ισχυριζόμενη εξήγηση είναι ότι η πίεση που δέχεται στα πόδια μπορεί να στείλει σήματα που «εξισορροπούν» το νευρικό σύστημα ή απελευθερώνουν χημικές ουσίες όπως ενδορφίνες που μειώνουν το στρες και τον πόνο. Αυτές οι υποθέσεις απορρίπτονται από την ιατρική κοινότητα, η οποία επικαλείται την έλλειψη επιστημονικών στοιχείων και την καλά δοκιμασμένη θεωρία των μικροβίων για την ασθένεια.
Ο ισχυρισμός της ρεφλεξολογίας ότι χειρίζεται την ενέργεια (Τσι) δεν υποστηρίζεται από την επιστήμη. Δεν υπάρχουν επιστημονικά στοιχεία για την ύπαρξη ζωτικής ενέργειας, «ενεργειακής ισορροπίας», «κρυσταλλικών δομών» ή « μονοπατιών » στο σώμα.
Αποτελεσματικότητα
Το 2015 το Υπουργείο Υγείας της Αυστραλιανής Κυβέρνησης δημοσίευσε τα αποτελέσματα μιας ανασκόπησης εναλλακτικών θεραπειών που προσπαθούσαν να καθορίσουν εάν κάποιες ήταν κατάλληλες για κάλυψη από ασφάλιση υγείας. Η ρεφλεξολογία ήταν μία από τις 17 θεραπείες που αξιολογήθηκαν για τις οποίες δεν βρέθηκαν σαφείς ενδείξεις αποτελεσματικότητας. Αντίστοιχα, το 2017, η αυστραλιανή κυβέρνηση ονόμασε τη ρεφλεξολογία ως πρακτική που δεν πληροί τις προϋποθέσεις για ασφαλιστική επιδότηση, λέγοντας ότι αυτό το βήμα θα «διασφαλίσει ότι τα κεφάλαια των φορολογουμένων θα δαπανώνται κατάλληλα και δεν θα κατευθύνονται σε θεραπείες χωρίς στοιχεία αποτελεσματικότητας».
Ανασκοπήσεις από το 2009 και το 2011 δεν βρήκαν επαρκή στοιχεία για να υποστηρίξουν τη χρήση της ρεφλεξολογίας για οποιαδήποτε ιατρική πάθηση. Μια συστηματική ανασκόπηση του 2009 τυχαιοποιημένων ελεγχόμενων δοκιμών καταλήγει στο συμπέρασμα: «Τα καλύτερα διαθέσιμα στοιχεία μέχρι σήμερα δεν αποδεικνύουν πειστικά ότι η ρεφλεξολογία είναι αποτελεσματική θεραπεία για οποιαδήποτε ιατρική πάθηση».
Οι ίδιοι οι ρεφλεξολόγοι αναφέρουν πως σύμφωνα με τον κώδικα δεοντολογίας του Σωματείου Ελλήνων Ρεφλεξολόγων και της Πανελλήνιας Ένωσης Ρεφλεξολόγων, ο ρεφλεξολόγος δεν κάνει ποτέ διάγνωση και η ρεφλεξολογία δεν αντικαθιστά την ιατρική φροντίδα.
Φορείς
Σε Παγκόσμιο επίπεδο υπάρχει το International Council of Reflexologists (ICR).
Για την προώθηση των θεμάτων που απασχολούν όσους ασχολούνται με τις εναλλακτικές και τις συμπληρωματικές αγωγές στην Ευρώπη δημιουργήθηκε το European Forum for Complementary and Alternative Medicine (EFCAM). Στον δικτυακό του τόπο μπορεί ο ενδιαφερόμενος να βρει χρήσιμες πληροφορίες για το ευρωπαϊκό γίγνεσθαι σχετικά με τις συμπληρωματικές αγωγές.
Ένας από τους μεγαλύτερους και πιο δραστήριους συλλόγους στην Ευρώπη είναι το Association of Reflexologists (AoR) που εκπροσωπεί περισσότερους από 10.000 Ρεφλεξολόγους στο Ηνωμένο Βασίλειο.
Με ιδιαίτερη έμφαση στην έρευνα αλλά και την προώθηση της Ρεφλεξολογίας σε πολλές μεγάλες επιχειρήσεις ο σύλλογος των Ρεφλεξολόγων στη Δανία έχει επιτελέσει αξιόλογο έργο. Πολλές χρήσιμες πληροφορίες για τις έρευνες που γίνονται στην Ευρώπη αλλά και την μεθοδολογία της έρευνας μπορείτε να βρείτε στη σελίδα του Danish Reflexologists Association (FDZ).
Barbara and Kevin Kunz. Από τους πλέον ενημερωμένους και δραστήριους δικτυακούς τόπους για τις εξελίξεις σε θέματα έρευνας και εφαρμογής της Ρεφλεξολογίας. Ιδιαίτερο ενδιαφέρον παρουσιάζει ο διαδραστικός χάρτης Ρεφλεξολογίας που μπορεί να δει ο επισκέπτης.
Εξωτερικοί σύνδεσμοι
Κατηγορία:Εναλλακτική ιατρική Κατηγορία:Ψευδοεπιστήμες
Μουσείο Περιβάλλοντος Στυμφαλίας
Το Μουσείο Περιβάλλοντος Στυμφαλίας ανήκει στο Δίκτυο Θεματικών Μουσείων του Πολιτιστικού Ιδρύματος Ομίλου Πειραιώς και βρίσκεται στην ορεινή Κορινθία, εκεί όπου, σύμφωνα με τη μυθολογία, ο Ηρακλής αντιμετώπισε και εξολόθρευσε τις στυμφαλίδες όρνιθες. Το οροπέδιο της Στυμφαλίας περιβάλλεται από τους ορεινούς όγκους της Ζήρειας, του Ολίγυρτου, του Μαυροβουνίου και του Γραβιά, στη νότια πλευρά του νομού Κορινθίας. Η υδάτινη λεκάνη της Στυμφαλίας θεωρείται η μεγαλύτερη στην ορεινή Πελοπόννησο, ενώ αποτελεί και τον νοτιότερο ορεινό υγροβιότοπο των Βαλκανίων. Το κύριο ενδιαφέρον της εντοπίζεται στον πλούσιο οργανικό κόσμο της λίμνης, καθώς και στους υπόγειους και ορατούς δρόμους μέσω των οποίων κυκλοφορεί το νερό. Η οικολογική αξία της περιοχής, με εστίαση στην υδάτινη λεκάνη και τα πλούσια δάση της, επιβεβαιώνεται και από την ένταξή της στο Ευρωπαϊκό Δίκτυο Προστατευόμενων Περιοχών Natura.
Το Μουσείο
Το Μουσείο Περιβάλλοντος Στυμφαλίας έχει σκοπό να καταδείξει την αλληλεξάρτηση ανθρώπου και φύσης, καθώς και την αρμονική συνύπαρξή τους στη λεκάνη της Στυμφαλίας. Βασικοί στόχοι του μουσειολογικού σχεδιασμού είναι η οικολογική ευαισθητοποίηση του κοινού και η διάσωση της γνώσης για την παραδοσιακή τεχνολογία της περιοχής. Η επιδίωξη αυτή αποτυπώνεται μουσειολογικά με την ανάπτυξη της έκθεσης σε δύο ενότητες: η πρώτη αφορά το περιβάλλον της περιοχής, ενώ η δεύτερη αποτυπώνει τον τρόπο με τον οποίο αυτό επηρέασε την ανάπτυξη της ανθρώπινης δραστηριότητας, και ειδικότερα των παραδοσιακών επαγγελμάτων.
Αξιοποιώντας τη γραμμικότητα του εκθεσιακού χώρου και την απρόσκοπτη θέα προς τη λίμνη, η πρώτη ενότητα, αυτή του περιβάλλοντος, δίνει τη δυνατότητα άμεσης γνωριμίας με το φυσικό περιβάλλον, που αποτελεί και το αντικείμενο των υπό ανάπτυξη επιμέρους ενοτήτων. Στην πρώτη υποενότητα παρουσιάζονται τα ιδιαίτερα γεωλογικά χαρακτηριστικά της περιοχής, η γη και το νερό, και η αξιοποίησή τους από τον άνθρωπο, στην πορεία των αιώνων. Η δεύτερη υποενότητα παρουσιάζει τα ιδιαίτερα χαρακτηριστικά των βιότοπων της λίμνης και του βουνού, δίνοντας ιδιαίτερη έμφαση στη χλωρίδα και την πανίδα. Καταλήγει με την παρουσίαση της ανθρώπινης κατοίκησης στην περιοχή, από την αρχαιότητα μέχρι σήμερα, εισάγοντας το ανθρώπινο στοιχείο στη μουσειακή αφήγηση. Σημαντική για την ανάπτυξη αυτής της ενότητας υπήρξε η αρωγή της ΛΖ΄ ΕΠΚΑ, της 25ης ΕΒΑ και του Καναδικού Ινστιτούτου.
Η δεύτερη ενότητα παρουσιάζει τα παραδοσιακά επαγγέλματα που αναπτύχθηκαν στην περιοχή, σε άμεση συνάφεια με το περιβάλλον. Αποτελείται από τρεις υποενότητες, που ορίζουν έμμεσα και το χώρο δράσης των ανθρώπων: τη λίμνη, τον κάμπο και το βουνό. Κεντρικό έκθεμα, η Τομή της Λίμνης, φέρνει μέσα στο Μουσείο την πραγματική χλωρίδα και πανίδα της λίμνης και τονίζει τον ρόλο της ως κινητήριου μοχλού οποιασδήποτε ανθρώπινης δραστηριότητας στην περιοχή. Στην πρώτη υποενότητα παρουσιάζεται το κυνήγι και η αλιεία, στη δεύτερη η γεωργία και η αμπελουργία, στην τρίτη η κτηνοτροφία, η μελισσοκομία και οι μεταφορές με υποζύγια. Το μουσείο αναδεικνύει ζητήματα όπως η αναγκαιότητα της οικολογικής ισορροπίας και του σεβασμού στο περιβάλλον.
Εξωτερικοί σύνδεσμοι
Κατηγορία:Νομός Κορινθίας Στυμφαλιας
Ιερεμίας Γ΄
Ο Ιερεμίας Γ΄ (... - 1735) ήταν Οικουμενικός Πατριάρχης κατά τα έτη 1716-1726 και 1732-1733.
Η ζωή του
Γεννήθηκε μεταξύ των ετών 1650 και 1660 στην Πάτμο, όπου και χειροτονήθηκε διάκονος. Υπηρέτησε ως ιερέας στη Χάλκη και κατόπιν στη Μητρόπολη Καισαρείας υπό τον Μητροπολίτη Κυπριανό, μετέπειτα Πατριάρχη. Μετά την εκλογή του Κυπριανού στον Οικουμενικό Θρόνο, μάλλον τον διαδέχθηκε ο Ιερεμίας στις αρχές του 1708, ως Μητροπολίτης Καισαρείας, γεγονός που συνάγεται από το ότι δεν υπάρχει μαρτυρία ότι μεσολάβησε άλλο πρόσωπο στον Μητροπολιτικό αυτό θρόνο.
Εξελέγη Οικουμενικός Πατριάρχης ως Ιερεμίας Γ΄ στις 23 Μαρτίου του 1716. Κατά την διάρκεια της πρώτης Πατριαρχίας του ήρθε σε αντιπαράθεση, αυτός και οι υποστηρικτές του, με τον Ηρακλείας Καλλίνικο, ο οποίος φιλοδοξούσε να τον ανατρέψει και να τον διαδεχθεί. Συκοφαντήθηκε την ίδια περίοδο ότι δήθεν επιδίωκε την καταστροφή της Οθωμανικής Αυτοκρατορίας από τη Ρωσία, με συνέπεια να συλληφθεί και να φυλακισθεί δύο φορές, μία το 1718 στην Αδριανούπολη και μία το 1720 στη Κωνσταντινούπολη. Το 1726 καθαιρέθηκε μετά από ενέργειες του Ηγεμόνα της Μολδαβίας Γρηγορίου Γκίκα, ο οποίος ήθελε να τον εκδικηθεί επειδή είχε αρνηθεί να δώσει διαζύγιο στον αδελφό του, και εξορίσθηκε στο Όρος Σινά.
Το 1733 ο Ιερεμίας επέστρεψε από την εξορία και επανήλθε στο θρόνο, πλην όμως μετά παρέλευση μόλις επτά μηνών υπέστη ημιπληγία και αποχώρησε του θρόνου, μεταβαίνοντας στη Μονή Μεγίστης Λαύρας στο Άγιο Όρος, στην οποία και πέθανε το 1735.
Η Πατριαρχία του
Ο Ιερεμίας Γ΄ ήταν δημοφιλής και θεωρείται από τους σημαντικότερους και πιο δραστήριους Πατριάρχες του 18ου αιώνα, διακρινόμενος για τη μεγάλη μόρφωσή του και τον ακραιφνή πατριωτισμό του. Εξέδωσε μεγάλο αριθμό πράξεων που ρύθμιζαν θέματα ενοριακών δικαίων και υπαγωγής διαφόρων μονών της Βαλκανικής. Επικύρωσε τη σύνθεση της διοικούσας συνόδου της ρωσικής Εκκλησίας. Επί των ημερών της Πατριαρχείας του ανοικοδομήθηκε νέος, μεγαλύτερος και λαμπρότερος Ναός του Αγίου Γεωργίου στην έδρα του Πατριαρχείου, στο Φανάρι, ο οποίος είχε καταστραφεί από μεγάλη πυρκαγιά που είχε πλήξει την περιοχή. Επί των ημερών της Πατριαρχίας του επίσης, ανασυστάθηκε και η μονή της Μεταμορφώσεως του Σωτήρος στη νήσο Πρώτη των Πριγκιπονήσων, την οποία εμπλούτισε με συλλογή πολύτιμων εικόνων που είχε δωρίσει στο Οικουμενικό Πατριαρχείο ο Μέγας Πέτρος, Τσάρος της Ρωσίας, με τον οποίο ο Ιερεμίας Γ΄ αλληλογραφούσε συνεχώς από το 1722.
Αλληλογραφούσε επίσης και με Αγγλικανούς επισκόπους στην Αγγλία για τη διασαφήνιση των δογμάτων της Ορθόδοξης Εκκλησίας. Εξέδωσε εγκυκλίους σχετικά με την αποδοχή των Διαμαρτυρομένων στους κόλπους της Ορθόδοξης Εκκλησίας. Μία εξ αυτών προέβλεπε την αποδοχή όσων προέρχονται από τις αιρέσεις του Λουθήρου και του Καλβίνου απλώς με χρίσμα Αγίου Μύρου. Συνεκάλεσε Σύνοδο το 1722, η οποία καταδίκασε τα δόγματα της Καθολικής Εκκλησίας, και δεύτερη Σύνοδο τον Αύγουστο του 1723, η οποία αποσχημάτισε τον Μεθόδιο Ανθρακίτη και συνέστησε τη μη ανάγνωση των συγγραμμάτων του.
Τέλος, επέβαλε ακραία λιτότητα στα έξοδα του Πατριαρχείου, καταφέρνοντας έτσι να περιορίσει το χρέος του και να βελτιώσει την οικονομική του κατάσταση.
Υποσημειώσεις
<references group="lower-greek"/>
Πηγές
Κατηγορία:Μητροπολίτες Καισαρείας Κατηγορία:Πατριάρχες Κωνσταντινουπόλεως Κατηγορία:Επίσκοποι του 18ου αιώνα
Γερμανός (αλυσίδα καταστημάτων)
Η αλυσίδα καταστημάτων Γερμανός είναι πολυεθνική αλυσίδα λιανικής πώλησης ηλεκτρονικών αγαθών. Ειδικεύεται στην προσφορά ηλεκτρονικών συσκευών υψηλής τεχνολογίας, όπως υπολογιστές, ψηφιακές φωτογραφικές μηχανές, συσκευές αναπαραγωγής mp3 και κινητά τηλέφωνα. Προσφέρουν επίσης σταθερή και κινητή τηλεφωνία, καθώς και λύσεις διαδικτύου.
Ανήκει στον Όμιλο Γερμανός, ο οποίος με τη σειρά του ανήκει έμμεσα στην ελληνική εταιρεία κινητής τηλεφωνίας Cosmote.
Ιστορία
Ο Όμιλος Γερμανός ξεκίνησε ως κατάστημα μπαταριών στην Αθήνα το 1980, αλλά στη συνέχεια η θυγατρική Germanos Stores δημιουργήθηκε για να αναλάβει τα σημεία λιανικής της εταιρείας. Από τότε, έχει επεκταθεί στα Βαλκάνια, την Κεντρική Ευρώπη και την Ανατολική Ευρώπη. Το 2006, η εταιρεία χαρτοφυλακίου των καταστημάτων Γερμανός αγοράστηκε από θυγατρική της ελληνικής εταιρείας κινητής τηλεφωνίας Cosmote, τη Cosmoholding Cyprus LTD.
Ζήτημα της Cosmote
Στην αρχή, τα καταστήματα Γερμανός προσέφεραν στην Ελλάδα συνδέσεις κινητής τηλεφωνίας με της Telestet (τώρα WIND Hellas) και της Cosmote. Αργότερα, το 2005 η Vodafone Greece έδωσε άδεια στον Γερμανό να προσφέρει τις συνδέσεις της. Το 2006, όταν μια θυγατρική της Cosmote αγόρασε την εταιρεία, η Wind και η Vodafone τράβηξαν την υποστήριξή τους από τα καταστήματα, δηλώνοντας ότι θα οδηγούσε σε αθέμιτη μεταχείριση απέναντί τους, προκειμένου να ενισχύσει την υποστήριξη στον εσωτερικό της φορέα κινητής τηλεφωνίας.
Διεθνής επέκταση
Τα καταστήματα Γερμανός επεκτάθηκαν κατά τα τελευταία χρόνια στην Ελλάδα, την Κύπρο και σε πολλές χώρες της Ανατολικής Ευρώπης, μετρώντας από το 2007 960 σημεία λιανικής.
Εξωτερικοί σύνδεσμοι
Κατηγορία:Ελληνικά εμπορικά σήματα Κατηγορία:Εταιρείες με έδρα την Αθήνα
Κούμανι Αχαΐας
Το Κούμανι είναι ορεινό χωριό της Αχαΐας στην Πελοπόννησο και το οποίο υπάγεται στην Κοινότητα Ελληνικού του Δήμου Ερυμάνθου. Βρίσκεται χτισμένο στις παρυφές ενός πυκνού ελατόδασους, στο βόρειο τμήμα του Ερυμάνθου, σε υψόμετρο περίπου 810 μέτρων.
Γεωγραφία
Το χωριό βρίσκεται χτισμένο στον Ερύμανθο. Απέχει περίπου 34 χλμ. από την Πάτρα και 14 χλμ. από την έδρα του δήμου, την Χαλανδρίτσα. Γειτνιάζει με τα χωριά Ελληνικό στα βορειοδυτικά, Καλούσι στα νοτιοδυτικά, και Χρυσοπηγή στα ανατολικά, απέχοντας λιγότερο από 5 χλμ. από το καθένα.
Εγγύς του οικισμού, στα δυτικά αυτού, βρίσκεται η οικιστικές θέσεις «Καρυδαίικα» και «Μητροπουλαίικα», ενώ στο χωριό περιλαμβάνεται και η μικρή οικιστική θέση «Δροσυλιά» ευρισκόμενη σε υψόμετρο περίπου 870 μέτρων, που είναι παράπλευρη τοποθεσία του οικισμού και στην οποία βρίσκονται ελάχιστες παραθεριστικές-εξοχικές οικίες ανάμεσα σε συστάδες ελάτων.
Ιστορία
Σύμφωνα με τοπική λαϊκή παράδοση το χωριό δημιουργήθηκε το 1262, όταν ήρθε στην περιοχή ο Ιωάννης Καντακουζηνός μαζί με τον στρατό του στον οποίο περιλαμβάνονταν και άντρες από την φυλή των Κουμαναίων. Κάποιοι από αυτούς τους στρατιώτες εγκαταστάθηκαν μόνιμα στην περιοχή και οίκισαν το χωριό και εξ αυτών προήλθε η ονομασία του. Παράλληλα κάποιοι άλλοι από αυτούς εγκαταστάθηκαν μετέπειτα στην περιοχή της Φολόης, στην ορεινή Ηλεία, στο σημερινό ομώνυμο εκεί χωριό.
Το 1903 αναφέρεται ότι είχε 144 κατοίκους και πως απείχε 3½ ώρες από την Χαλανδρίτσα.
Κατά τα τέλη της Κατοχής και στα χρόνια του Εμφυλίου, στο Κούμανι λειτουργούσε στρατόπεδο συγκέντρωσης (ανταρτοδικείο) του ΕΑΜ, όπου εκεί φυλακίζονταν και ανακρίνονταν αντιφρονούντες και όσοι θεωρούνταν δωσίλογοι ή εχθροί του λαού από όλη την γύρω περιοχή.
Διοικητικές μεταβολές
Στις 20/4/1835 ο οικισμός προσαρτήθηκε στον τότε Δήμο Φαρών. Στις 28/8/1912 (ΦΕΚ 256Α), με την θέσπιση των κοινοτήτων, αποτέλεσε οικισμό και έδρα της ομώνυμης κοινότητας.
Στις 16/10/1940 το όνομα του οικισμού, ομοίως και της κοινότητας, μετατρέπεται από Κούμανη σε Κούμαρης (λανθασμένα) , ονομασία η οποια ωστόσο, παρότι είναι τυπικά σε επίσημη ισχύ, δεν έχει επικρατήσει και μένει άγνωστη στους κατοίκους της περιοχής.
Στις 23/12/1968 (ΦΕΚ 306Α) έπαψε να είναι έδρα της κοινότητας και η έδρα μετακινήθηκε στο γειτονικό Ελληνικό, ενώ η κοινότητα στις 31/07/1969 μετονομάστηκε σε Κοινότητα Ελληνικού.
Στις 04/12/1997 (ΦΕΚ 244Α), σύμφωνα με τη Διοικητική Μεταρρύθμιση "Καποδίστριας", προσαρτήθηκε στο νέο Δήμο Φαρρών μέχρι το 2010, όταν και εντάχθηκε στον ευρύτερο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Αξιοθέατα - Περιγραφή
Η περιοχή προσφέρει εξαιρετική θέα κυρίως προς τα πεδινά και ημιορεινά τμήματα της δυτικής και βορειοδυτικής Αχαΐας αλλά και στο βάθος του ορίζοντα προς τα νερά του Πατραϊκού κόλπου και τα βουνά της Αιτωλοακαρνανίας, που βρίσκονται κοντά στην παράκτια περιοχή της.
Αξίζει να επισκεφτεί κανείς τον Ιερό Ναό του Αγίου Δημητρίου που βρίσκεται στον ιστορικό πυρήνα του οικισμού, τον Ιερό Ναό της Αγίας Παρασκευής που βρίσκεται ανάμεσα στα έλατα σε υψόμετρο 850 μέτρων, τον Ιερό Ναό του Αγίου Αθανασίου, που βρίσκεται στην δυτική είσοδο του χωριού, αλλά και το ξωκλήσι των Αγίων Πάντων, χτισμένο σε τοποθεσία λίγο έξω από τον οικισμό.
Στο χωριό υπάρχει η Πλατεία Αγίου Δημητρίου που έχει διαμορφωθεί στην σημερινή της κατάσταση το 1998 με πρωτοβουλία του τότε τοπικού πολιτιστικού συλλόγου και βρίσκεται σε ειδυλλιακή θέση στον πυρήνα του οικισμού σε σημείο που υπάρχει πηγή όπου αναβλύζει κρύο νερό όλον τον χρόνο. Σε περίοπτη θέση με άπλετη θέα βρίκεται ο χαρακτηριστικός σταυρός που στέκει από το 1971 στην περιοχή και αποτελεί εκτός από μνημείο και σημείο συνάντησης, βόλτας και στάσης για τους ντόπιους και τους επισκέπτες.
Ακόμα, στο Κούμανι υπάρχουν παραδοσιακά πέτρινα σπίτια και διάσπαρτες παραδοσιακές βρύσες. Επίσης, πολλά από τα έλατα που φύονται στην περιοχή εκτείνονται σχεδόν πάνω από τον κεντρικό δρόμο και ανάμεσα σε πολλές οικίες και αρχίζουν να σχηματίζουν πυκνές συστάδες ελάχιστα μέτρα πάνω από τον οικισμό, συνθέτοντας έτσι, σε συνδυασμό και με την υπόλοιπη βλάστηση (πεύκα, πουρνάρια, κ.α.) αλλά και γενικά με το πλούσιο φυσικό κάλλος της περιοχής, ένα μαγευτικό φυσικό περιβάλλον και έναν τόπο εξόρμησης.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου Κατηγορία:Ελληνικό Αχαΐας
Αντώνης Φώτσης
Ο Αντώνης Φώτσης (Αθήνα, 1 Απριλίου 1981) είναι Έλληνας διεθνής καλαθοσφαιριστής. Έχει ύψος 2,09 μ. και βάρος 113 κιλά και αγωνίζεται στη θέση πάουερ φόργουορντ, αλλά μπορεί να παίξει και στη θέση σμολ φόργουορντ, υπό προϋποθέσεις (Cornerman). Αναδείχθηκε Πρωταθλητής Ευρώπης το 2005, δευτεραθλητής κόσμου το 2006 και 5ος ολυμπιονίκης το 2004 και 2008 με την Εθνική Ελλάδος, στην οποία υπήρξε αρχηγός για μία πενταετία. Έχει επίσης τρία Πρωταθλήματα Ευρώπης με τον Παναθηναϊκό (2000, 2009, 2011), καθώς και δέκα Πρωταθλήματα Ελλάδας (1998, 1999, 2000, 2001, 2003, 2009, 2010, 2011, 2014, 2017).
Ήταν ο πρώτος γηγενής Έλληνας που έπαιξε στο NBA το 2001. Θεωρείται ένας από τους καλύτερους Έλληνες παίκτες στην ιστορία στη θέση του. Στις 9 Ιουνίου 2018 ο δήμος Ζωγράφου τίμησε τον Αντώνη Φώτση δίνοντας το όνομα του αθλητή στο Κλειστό Γυμναστήριο Ιλισίων.
Βιογραφία
Είναι γιος του παλαίμαχου καλαθοσφαιριστή Βαγγέλη Φώτση. Η μητέρα του Φώτση ήταν Ρωμιά, γεννημένη στη Χάλκη (Χεϊμπελί αντά), και είχε τουρκική υπηκοότητα. Ο ίδιος απέκτησε την τουρκική υπηκοότητα (απέκτησε το τούρκικο διαβατήριο) στις 6 Απριλίου 2016. Το 2005 παντρεύτηκε τη Μία Κίπαρους, αθλήτρια καλαθοσφαίρισης από τη Ρουμανία. Το 2009 έφεραν στη ζωή τον υιό τους Βαγγέλη.
Ευρώπη (1996-2001)
Ο Φώτσης ξεκίνησε την επαγγελματική του σταδιοδρομία το 1996 στο Ελληνικό Πρωτάθλημα, στον Ηλυσιακό. Γρήγορα απέκτησε τη φήμη του ταλαντούχου νεαρού παίκτη. Το 1997, μεταγράφηκε στον Παναθηναϊκό, στην ηλικία τον 16 χρόνων. Είναι σημαντικό στοιχείο ότι ξεκίνησε την καριέρα του ως πόιντ γκαρντ και αργότερα έγινε σμολ φόργουορντ για να καταλήξει σε πάουερ φόργουορντ. Εξαιτίας των αρχικών στατιστικών του ως γκαρντ, αναγνωρίστηκε αργότερα σαν ένας από τους καλύτερους πάουερ φόργουορντ της Ευρώπης, όσον αφορά στην τεχνική του. Ενώ έγινε ο πιο νέος κυρίαρχος στην Ελλάδα εκείνη την εποχή και συμμετείχε δύο φορές στην Παγκόσμια Ομάδα (1998, 1999). Είχε λίγο χρόνο συμμετοχής στα δύο πρώτα χρόνια με τον Παναθηναϊκό, αλλά κατάφερε να γίνει ένας από τους παίκτες-κλειδιά της ομάδας κατά τη διάρκεια της σεζόν 1999-00. Με τον Παναθηναϊκό, κέρδισε την Ευρωλίγκα στην ηλικία των 19 ετών το 2000 στο Final-4 της Θεσσαλονίκης, έχοντας κάποια ποιοτικά λεπτά στον τελικό (11 πόντους, 5 ριμπάουντ). Μετά τον τελικό ο προπονητής του Παναθηναϊκού, Ζέλιμιρ Ομπράντοβιτς δήλωσε για τον Φώτση:  Ο Φώτσης είναι το μεγαλύτερο ταλέντο του ευρωπαϊκού μπάσκετ. Περιμένω τα επόμενα χρόνια να κάνει φοβερά πράγματα και να παίξει εκπληκτικό μπάσκετ. Ένα χρόνο αργότερα, έγινε βασικός παίκτης της ομάδας, που έφτασε μέχρι τον τελικό της Suproleague, στο Παρίσι, αλλά ηττήθηκε από την Μακάμπι Τελ Αβίβ. Το 2001 κερδίζει τον τίτλο του Καλύτερου νέου παίκτη στο Ελληνικό πρωτάθλημα.
NBA (πρώτος Έλληνας, 2001-2002)
Ο Φώτσης επιλέχθηκε από τους Βανκούβερ Γκρίζλις (η ομάδα πήγε στο Μέμφις μετά την επιλογή), στο δεύτερο γύρο της επιλογής (νούμερο 48 του ντραφτ) του NBA, το 2001. Έτσι έγινε ο πρώτος Έλληνας παίκτης που αγωνίστηκε ποτέ στο NBA. Στις 9 Νοεμβρίου 2001, κόντρα στους Λος Άντζελες Λέικερς αγωνίστηκε για πρώτη φορά στο ΝΒΑ. Στα 12 λεπτά που βρέθηκε στο παρκέ σε εκείνο το ματς, η ομάδα του ηττήθηκε με 110-86 και ο Φώτσης είχε τελειώσει με 4 πόντους, έχοντας 2/4 δίποντα, 0/3 τρίποντα, 2 ριμπάουντ και ένα κλέψιμο. Στις 19 Ιανουαρίου 2002, έκανε ατομικό ρεκόρ καριέρας με 21 πόντους ερχόμενος από τον πάγκο σε 28 λεπτά συμμετοχής, έχοντας 7/11 δίποντα, 1/3 τρίποντα, 4/4 βολές, 7 ριμπάουντ, 1 τάπα, 1 κλέψιμο και 3 λάθη. Στις 22 Φεβρουαρίου ήταν η μία και μοναδική φορά που ξεκίνησε στην βασική πεντάδα των Μέμφις Γκρίζλις, σε αγώνα κόντρα στους Φοίνιξ Σανς. Στη μοναδική του σεζόν στο NBA, εμφανίστηκε σε 28 παιχνίδια για τους Γκρίζλις τη σεζόν 2001-02, με μέσο όρο 3.9 πόντους (43% στα δίποντα, 30% στα τρίποντα και 85% στις βολές) και 2.2 ριμπάουντ, σε κάθε παιχνίδι.
Παναθηναϊκός
Ο Φώτσης επέστρεψε στον Παναθηναϊκό για τη σεζόν 2002-03 και έγινε ένας από τους κορυφαίους της ομάδας με μέσο όρο 14.5 πόντους και 5.5 ριμπάουντ, σε κάθε παιχνίδι στην Ευρωλίγκα. Με τον Παναθηναϊκό κέρδισε το Κύπελλο Ελλάδος κόντρα στον Άρη, με τον Φώτση να έχει 9 πόντους και το Ελληνικό Πρωτάθλημα. κόντρα στην ΑΕΚ με 3-1 στους τελικούς.
Φουενλαμπράδα
Η Φουενλαμπράδα (ισπανικά: Fuenlabrada) είναι πόλη και δήμος της Ισπανίας, στην Κοινότητα της Μαδρίτης. Έως το 2018, έχει πληθυσμό 193.586, καθιστώντας τον τον τέταρτο πιο πυκνοκατοικημένο δήμο της περιοχής.
Αντώνης Φώτσης
Ρεάλ Μαδρίτης
Το 2003 μετακινήθηκε στο Ισπανικό Πρωτάθλημα ACB, στη Ρεάλ Μαδρίτης. Στη Ρεάλ Μαδρίτης, ήταν ένας από τους παίκτες-κλειδιά της ομάδας, η οποία έφτασε στο τελικό του Πρωταθλήματος του Γιούροκαπ (ηττήθηκε από την Χάποελ Ιερουσαλήμ 83-72), και κέρδισε το Ισπανικό Πρωτάθλημα το 2005 κόντρα στην Σάσκι Μπασκόνια. Τη πρώτη χρονιά είχε 12,7 πόντους μ.ο στο πρωτάθλημα και 14,4 πόντους στα πλεϊ οφς. Τη δεύτερη χρονιά είχε μέσο όρο 7.2 πόντους και 3.5 ριμπάουντ, σε 16 αγώνες στην Ευρωλίγκα.
Φουενλαμπράδα
Ονομασία
Η ετυμολογία της Fuenlabrada προέρχεται από τη συναίρεση της Fuente Labrada, ισπανικά για «σκαλιστή κρήνη».
Αντώνης Φώτσης
Ντιναμό Μόσχας
Το 2005, μεταφέρθηκε στη Ρωσική Σούπερλίγκα με τη Ντιναμό Μόσχας. Στη Ντιναμό, ο Φώτσης ήταν ένας από τους δύο κορυφαίους παίκτες της ομάδας, μαζί με τον Έλληνα συμπαίκτη και φίλο του Λάζαρο Παπαδόπουλο. Ο Φώτσης κέρδισε το Γιούροκαπ το 2006 με τη Ντιναμό κόντρα στον Άρη με 73-60. Ένα χρόνο αργότερα έφτασε στους προημιτελικούς της Ευρωλίγκα, όπου έχασε από τον μετέπειτα πρωταθλητή Ευρώπης, Παναθηναϊκό στη σειρά με 2-0. Στις 21/3/2007, στον αγώνα με την Benetton Treviso, για τη δεύτερη θέση στις 16 κορυφαίες ομάδες και μία θέση στους προημιτελικούς, ο Φώτσης είχε 22 πόντους και 24 ριμπάουντ (ρεκόρ της Ευρωλίγκα), για να βοηθήσει τη Ντιναμό να κερδίσει με τελικό σκορ 68-65.
Φουενλαμπράδα
Γεωγραφία
αριστερά|μικρογραφία| Η Φουενλαμπράδα όπως φαίνεται από το [[Sentinel-2 του Ευρωπαϊκού Οργανισμού Διαστήματος.]] Το υψηλότερο σημείο του δήμου (721 μέτρα πάνω από την επιφάνεια της θάλασσας) βρίσκεται σε έναν λόφο στα βορειοδυτικά της πόλης. Το υψόμετρο της πόλης μειώνεται απαλά από τα βορειοδυτικά προς τα νοτιοανατολικά. Οι χαμηλότερες περιοχές του δήμου (λίγο πάνω από 600 μέτρα πάνω από την επιφάνεια της θάλασσας) βρίσκονται στην Ανατολή, πέρα από τον αυτοκινητόδρομο Α-42, κοντά στα σύνορα με τη Χετάφε.
Αντώνης Φώτσης
Παναθηναϊκός
Το 2008, επέστρεψε στον Παναθηναϊκό, έχοντας απορρίψει την πρόταση του Ολυμπιακού. Ήταν η δεύτερη επιστροφή του στον σύλλογο με τον οποίο κατέκτησαν την Τριπλή Κορόνα τη σεζόν 2008-09. Η τότε ομάδα του Παναθηναϊκού, θεωρείται μια από τις κορυφαίες που πάτησαν τα ευρωπαϊκά παρκέ, στην ιστορία. Ο Φώτσης ήταν παίκτης-κλειδί εξαιτίας της καλής άμυνας του, των καρφωμάτων του και του μακρινού του σουτ. Έπαιξε επίσης περισσότερα λεπτά από τους συμπαίκτες του στο Final- 4 της Ευρωλίγκα, στο Βερολίνο. Τη σεζόν 2009-10, ο Παναθηναϊκός κέρδισε ξανά το Ελληνικό Πρωτάθλημα, κόντρα στον Ολυμπιακό με 3-1. Την ίδια σεζόν, ο Φώτσης αναδείχθηκε Πολυτιμότερος Παίκτης του Ελληνικού Πρωταθλήματος για το μήνα Απρίλιο. Έπαιξε περισσότερα λεπτά από τους συμπαίκτες του στη Ευρωλιγκα, εκείνη τη σεζόν, δείχνοντας τις αμυντικές του ικανότητες. Το 2010, ήταν στους 50 υποψήφιους για να βρεθεί στην καλύτερη ομάδα της Ευρωλίγκα για την δεκαετία 2000-2010, δεν κατάφερε ωστόσο να μπει στην τελική δεκάδα.
Φουενλαμπράδα
Γεωγραφία
Το νοτιοανατολικό τμήμα του δήμου καλύπτεται από τον βιομηχανικό χώρο Κόμπο Καγιέχα, έναν τεράστιο οικονομικό χώρος αφιερωμένο συντριπτικά στη χονδρική διανομή κινεζικών εισαγωγών (θεωρείται ο μεγαλύτερος στην Ευρώπη από την τελευταία άποψη).
Η οικιστική περιοχή της Λοράνθα (203,6 εκτάρια) βρίσκεται στα δυτικά, κοντά στο Μόστολες, ημιαποσπασμένη από τον κύριο αστικό πυρήνα από τον αυτοκινητόδρομο Μ-407.
Αντώνης Φώτσης
Παναθηναϊκός
Τη σεζόν 2010-2011, ο Φώτσης ήταν μαζί με τους συμπαίκτες του Δημήτρη Διαμαντίδη και Νικ Καλάθη, οι πρωταγωνιστές στον ημιτελικό της Ευρωλίγκα, με νίκη επί της Σιένα (77-69) και πρόκριση στο τελικό της διοργάνωσης. Στον τελικό οι πράσινοι κατέκτησαν τον τρόπαιο κόντρα στην Μακάμπι με 78-70, με τον ίδιο να έχει 5 πόντους με 7 ριμπάουντ. Προηγουμένως ο Φώτσης κατάφερε να βγει καλύτερος παίκτης της αγωνιστικής στη νίκη της ομάδας επί της Κάχα Λαμποράλ, ενώ στον αγώνα με τη Ζαλγκίρις, ήταν ο πρώτος σκόρερ και πρώτος ριμπάουντερ της αναμέτρησης. Επίσης κατάφερε να είναι τρίτος σε λεπτά συμμετοχής στην Ευρωλίγκα για τον ΠΑΟ και πρώτος σε λεπτά για τα πλεϊ οφς. Εκείνη την χρονιά ο Παναθηναϊκός κατακτά και το Ελληνικό Πρωτάθλημα ξανά κόντρα στον Ολυμπιακό με 3-1. Στον πέμπτο τελικό του πρωταθλήματος ο Φώτσης πήρε την ομάδα από το χέρι, μετά τον τραυματισμό του Διαμαντίδη και με 6/6 τρίποντα,1/1 δίποντα, 2/2 βολές και 0 λάθη, ήταν ο καταλύτης για να κερδίσει η ομάδα του τον τίτλο με 101-94.
Φουενλαμπράδα
Γεωγραφία
Το κύριο υδρογραφικό χαρακτηριστικό είναι ο Αρόγιο Κουλέμπρο, παραπόταμος του Μανθανάρες. Ωστόσο, άλλα τμήματα του δήμου (συμπεριλαμβανομένου του Αρόγιο δε Φρεγαθέδος) αποτελούν μέρος της λεκάνης απορροής του Γουαδαράμα.
Αντώνης Φώτσης
Ολύμπια Μιλάνο
Τον Ιούλιο του 2011, υπέγραψε με την Armani Jeans Milano για το Ιταλικό Πρωτάθλημα, η οποία που πρόσφερε περίπου 1,5 εκ. ευρώ ετησίως, για δύο χρόνια. Στη πρώτη του χρονιά στο ιταλικό πρωτάθλημα, ο Φώτσης πραγματοποίησε πολύ καλές εμφανίσεις που είχαν ως αποτέλεσμα, να ψηφιστεί στο ιταλικό All Star Game, με την ομάδα των ξένων και την αναγνωριστεί ως ένας από τους κορυφαίους παίκτες του πρωταθλήματος μαζί με το συμπαίκτη του στην Εθνική ομάδα Γιάννη Μπουρούση.
Φουενλαμπράδα
Ιστορία
Υπάρχουν αρχαιολογικοί χώροι που εντοπίζουν την ανθρώπινη παρουσία στην περιοχή μέχρι την Παλαιολιθική περίοδο (La Cantueña) και την Εποχή του Χαλκού (Casas del Cerro). Άλλοι οικισμοί στην τρέχουσα δημοτική περιοχή, συμπεριλαμβανομένων των Λοράνθα, Άλμπας και Φρεγαθέδος, υπήρχαν κατά τη διάρκεια του Άνω Μεσαίωνα.
Η ίδρυση του χωριού Φουενλαμπράδα εντοπίστηκε προσωρινά στα τέλη του 14ου αιώνα, κατοικημένη από τους κατοίκους των κοντινών οικισμών Λοράνθα, Άλμπας και Φρεγαθέδος, οι οποίοι είχαν ταυτόχρονα ερημωθεί. Η πρώτη αναφορά της Φουενλαμπράδα, η οποία μέχρι τις αρχές του 16ου αιώνα ήταν μέρος της χώρας της Μαδρίτης, καταγράφηκε αργότερα τον αιώνα, κατά τη διάρκεια της βασιλείας του Φιλίππου Β΄, στις λεγόμενες Τοπογραφικές Σχέσεις του Φιλίππου Β΄. Το χωριό υπέστη την απώλεια ενός τετάρτου του πληθυσμού στο δεύτερο μισό του 18ου αιώνα.
Αντώνης Φώτσης
Παναθηναϊκός
Στις 2 Ιουλίου του 2013 επέστρεψε για τρίτη φορά στον Παναθηναϊκό. Ο ίδιος τότε δήλωσε:  Είμαι πάρα πολύ χαρούμενος που επιστρέφω στον Παναθηναϊκό. Για μένα είναι πάρα πολύ ιδιαίτερο, γιατί δεν νιώθω ότι επιστρέφω σε οποιαδήποτε ομάδα, αλλά στην οικογένειά μου. Εδώ είναι η οικογένειά μου. Θα κάνω τα πάντα να βοηθήσω να πάμε ψηλά σε Ελλάδα και Ευρώπη . Με τον Παναθηναϊκό έκτοτε κέρδισε ένα Πρωτάθλημα Ελλάδος κόντρα στον Ολυμπιακό με 3-2 το 2014, τρία Κύπελλα κόντρα σε Άρη(90-53) το 2014, Απόλλωνα Πάτρας(68-53) το 2015 και Φάρο Κερατσινίου (101-54), το 2016. Επίσης έφτασε τέσσερις συνεχόμενες φορές (2014, 2015, 2016, 2017) μέχρι τα προημιτελικά της Ευρωλίγκα. Τον Σεπτέμβριο του 2015 βραβεύτηκε σε ειδική τελετή (Honouring our legacy) που διοργάνωσε ο Παναθηναϊκός, ως μέλος της καλύτερης πεντάδας στην ιστορία της ομάδας, μαζί με τους Διαμαντίδη, Μποντιρόγκα, Αλβέρτη και Βράνκοβιτς.
Φουενλαμπράδα
Ιστορία
Ενώ ο γεωργικός τομέας της οικονομίας παρέμεινε κυρίαρχος, η παραγωγή ροσκίγιας (ισπανικά ντόνατς) και ψωμακίων στο δήμο έγιναν διάσημα μεταξύ των γύρω πόλεων μέχρι τα τέλη του 19ου αιώνα. Μετά το τέλος του Εμφυλίου Πολέμου του 1936–39, όπου ορισμένα μέρη της Φουενλαμπράδα υπέστησαν σοβαρές ζημιές, ο Γενικός Διευθυντής των Περιφερειών Ντεβαστάδας ανέλαβε κάποια οικοδομικά έργα στο δήμο κατά τη διάρκεια των δεκαετιών του 1940 και του 1950.
Αντώνης Φώτσης
Παναθηναϊκός
Τον Ιούλιο του 2016 ο Φώτσης ανανέωσε με τον Παναθηναϊκό για δυο ακόμα χρόνια, ενώ μετά την απόσυρση του Διαμαντίδη, αποτέλεσε τον παλαιότερο παίκτη της ομάδας. Στις 19 Νοεμβρίου 2016, έγινε ο 12ος παίκτης στην ιστορία της Ευρωλίγκα που ξεπέρασε το όριο των 300 τριπόντων. Τον Φλεβάρη του 2017 κατέκτησε το Κύπελλο Ελλάδας κόντρα στον Άρη με 68-59. Τον Ιούνιο πανηγύρισε το δέκατο πρωτάθλημα της καριέρας του, αφού ο ΠΑΟ νίκησε τον Ολυμπιακό με 2-3 στην σειρά των τελικών. Μάλιστα ο Φώτσης, είναι πλέον ο μοναδικός παίκτης που έχει ζήσει τα δυο μοναδικά «διπλά» σε πέμπτους τελικούς στην ιστορία του ελληνικού μπάσκετ το 1999 και το 2017. Αποχώρησε από τον Παναθηναϊκό στις 25 Ιουλίου 2017, μετά από 12 χρόνια συνολικής παρουσίας (4 θητείες) στον σύλλογο. Ο Φώτσης ήταν ο τελευταίος της χρυσής περιόδου του Παναθηναϊκού, κατά την οποία ο ίδιος κατέκτησε 19 τρόπαια. Ο ιδιοκτήτης Δημήτρης Γιαννακόπουλος και ο τότε αρχηγός της ομάδας Νικ Καλάθης ευχαρίστησαν τον Αντώνη Φώτση για την μεγάλη προσφορά του στον σύλλογο. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας πέμπτος σε ψήφους του κοινού με ποσοστό 82.96%.
Φουενλαμπράδα
Ιστορία
Ο πληθυσμός γνώρισε δημογραφική έκρηξη τη δεκαετία του 1970, από 7.369 κατοίκους το 1970 σε 65.181 το 1980, τη μεγαλύτερη σχετική αύξηση στην Ισπανία εκείνη την περίοδο. Η δημογραφική ανάπτυξη συνεχίστηκε τις επόμενες δεκαετίες.
Αντώνης Φώτσης
Ηλυσιακός
Στις 2 Αυγούστου 2017, ο Φώτσης με επιστολή του ανακοίνωσε την απόσυρσή του από το επαγγελματικό μπάσκετ και ανακοινώθηκε η επιστροφή του στην ομάδα όπου ξεκίνησε την καριέρα του, τον Ηλυσιακό. Στις 3 Αυγούστου ο ΠΣΑΚ με ανακοίνωσή του ευχαρίστησε τον Φώτση  για την πολυετή και σημαντική προσφορά του στο μπάσκετ . Με τον Ηλυσιακό αγωνίστηκε τη σεζόν 2017-18 στο πρωτάθλημα της Α΄ Ε.Σ.Κ.Α. ενώ τις σεζόν 2018-19 και 2019-20 αγωνίστηκε στο πρωτάθλημα της Γ΄ Εθνικής. Στις 10 Ιουνίου 2020, ανακοινώθηκε η παραμονή του αρχηγού Φώτση στην ομάδα για τέταρτη διαδοχική χρονιά, που θα βρει τον Ηλυσιακό στην Β' Εθνική. Στις 11 Ιουλίου 2021, ανακοινώθηκε η παραμονή του στην ομάδα για πέμπτη συνεχόμενη χρονιά. Στις 22 Μαΐου 2022 κόντρα στον Μανδραϊκό, πέτυχε 19 πόντους με τρία τρίποντα και βοήθησε τον Ηλυσιακό να εξασφαλίσει την παραμονή του στην Β' Εθνική. Στις 22 Ιουλίου 2023, ανακοινώθηκε η παραμονή του στην ομάδα για ακόμα μία σεζόν, που τον βρίσκει στην Γ' Εθνική.
Φουενλαμπράδα
Ιστορία
Από τις δημοτικές εκλογές του 1979, ο δήμος υπήρξε προπύργιο του Ισπανικού Σοσιαλιστικού Εργατικού Κόμματος (ΙΣΕΚ).
Αντώνης Φώτσης
Ηλυσιακός
Στις 9 Ιουνίου 2018 ο δήμος Ζωγράφου τίμησε τον Αντώνη Φώτση δίνοντας το όνομα του αθλητή στο Κλειστό Γυμναστήριο Ιλισίων. Στην τελετή συμμετείχαν οι Εθνικές ομάδες του 2005, 2006 και 2009.
Φουενλαμπράδα
Μεταφορές
μικρογραφία| Σταθμός Φουενλαμπράδα του [[Προαστιακός σιδηρόδρομος Μαδρίτης|προαστιακού σιδηροδρόμου Μαδρίτης και του Μετρό Μαδρίτης.]]
Αντώνης Φώτσης
Εθνική Ομάδα
μικρογραφία|187x187εσ|Ο Φώτσης με την Εθνική το 2008 Ο Αντώνης Φώτσης αφού πρώτα υπηρέτησε την Εθνική Νέων, με την οποία κατέκτησε το Χάλκινο μετάλλιο στο FIBA Europe Under-18 το 1998, μπήκε στην Εθνική Ελλάδας το 2001. Κέρδισε το χρυσό μετάλλιο στο Ευρωμπάσκετ 2005, το αργυρό μετάλλιο στο Παγκόσμιο Πρωτάθλημα το 2006, κάνοντας σπουδαία εμφάνιση στην ιστορική νίκη κόντρα στις ΗΠΑ με 101-95 έχοντας 9 πόντους και 3 ριμπάουντ, ενώ στον τελικό με την Ισπανία (47-70) είχε 7 πόντους και 3 ριμπάουντ. Επίσης κέρδισε το χάλκινο μετάλλιο στο Ευρωμπάσκετ 2009, όντας ο αρχηγός της Εθνικής. Υπήρξε αρχηγός της Εθνικής ομάδας για πέντε χρόνια από το 2009 μέχρι το 2013. Είναι ο έβδομος σκόρερ στα χρονικά της ομάδας με 1.734 πόντους έχοντας μέσο όρο 9.42 πόντους ανά παιχνίδι. Συνολικά έχει πάρει μέρος σε πέντε Ευρωμπάσκετ τα έτη 2003, 2005, 2009, 2011, 2013, δύο παγκόσμια πρωταθλήματα το 2006 και 2010 και δυο Ολυμπιάδες αυτές της Αθήνας 2004 και του Πεκίνου 2008. Πήρε μέρος επίσης σε έντεκα Τουρνουά Ακρόπολις κατακτώντας τα εννιά, ενώ βγήκε MVP τρεις φορές (2002, 2009, 2011). Με το εθνόσημο έχει συνολικά 184 αγώνες στους άνδρες, 51 στην εφήβων με 631 πόντους (μ.ο: 12.37), 18 στην νέων ανδρών και 40 στους παίδες σε 16 χρόνια.
Φουενλαμπράδα
Δρόμοι
Η πόλη συνδέεται με τους αυτοκινητόδρομους M-50, A-42, M-506, M-407 και M-409. Συνδέεται επίσης με τις γειτονικές πόλεις Ουμάνες ντε Μαδρίδ και Μοραλέχα δε Ενμέδιο μέσω των τοπικών οδών M-413 και M-405, αντίστοιχα.
Μετρό
Η Φουενλαμπράδα έχει καλές συγκοινωνιακές συνδέσεις με τις Μαδρίτη, Μόστολες, Χετάφε, Αλκορκόν και Λεγανές μέσω της γραμμής 12 του Μετρό Μαδρίτης (επίσης γνωστό ως Metrosur), συμπεριλαμβανομένων πέντε σταθμών: Λοράνθα, Νοσοκομείο της Φουενλαμπράδα, Πάρκο Ευρώπης, Κεντρικός Σταθμός Φουενλαμπράδα (σύνδεση με τον σταθμό Θερκανίας Φουενλαμπράδα) και Πάρκο του Κράτους.
Αντώνης Φώτσης
Προφίλ παίκτη
Ο Αντώνης Φώτσης ξεκίνησε τη σταδιοδρομία του ως ένα από τα μεγαλύτερα ταλέντα της Ευρώπης, ενώ έπαιζε σε νεανικό επίπεδο. Είναι καλός στις τάπες, κορυφαίος στα επιθετικά και αμυντικά ριμπάουντ και εξαιρετικός σουτέρ 3 πόντων (κατατάχθηκε τρίτος από την FIBA) ειδικά για έναν πάουερ φόργουορντ. Παίζει ένα σωματικό είδος αμυντικού παιχνιδιού και είναι ειδικός στις επιθέσεις αιφνιδιασμού. Θεωρείται ότι είναι ένας από τους καλύτερους παίκτες στην πρόσφατη ελληνική ιστορία, μαζί με τους Δημήτρη Διαμαντίδη, Θεόδωρο Παπαλουκά και Βασίλη Σπανούλη. Είναι επίσης γνωστός με το παρατσούκλι "Μπάτμαν" που του έχει μείνει από τους συμπαίκτες του στις μικρές εθνικές ομάδες, καθώς είχε μυωπία και έκλεινε τα μάτια του για να δει μακριά, μοιάζοντας με νυχτερίδα.
Φουενλαμπράδα
Δημογραφία
Η Φουενλαμπράδα γνώρισε μια δραματική έκρηξη του πληθυσμού τη δεκαετία του 1980, λόγω της μεγάλης κλίμακας μετανάστευσης νέων εργαζομένων που προέρχονταν από την πρωτεύουσα και άλλες αγροτικές περιοχές (κυρίως τις Εστρεμαδούρα, Καστίλλη-Λα Μάντσα, Ανδαλουσία και Γαλικία) αναζητώντας προσιτές τιμές στη στέγαση. Μέχρι το 1975, ο δήμος είχε ήδη φτάσει σε πληθυσμό 18.442 κατοίκων. Οι ξένοι εργάτες έχουν επίσης εγκατασταθεί στην πόλη, οι περισσότεροι από τους οποίους προέρχονται από τη Λατινική Αμερική, την Αφρική, το Μαγκρέμπ, την Κίνα και τη Ρουμανία.
Εκπαίδευση
δεξιά|μικρογραφία| Η Σχολή Νομικών και Κοινωνικών Επιστημών του Πανεπιστημίου Βασιλιάς Χουάν Κάρλος.
Πρωτοβάθμια και δευτεροβάθμια εκπαίδευση
Η Φουενλαμπράδα διαθέτει 33 νηπιαγωγεία και παιδικούς σταθμούς, 50 δημοτικά σχολεία και 15 σχολεία δευτεροβάθμιας εκπαίδευσης.
Ανώτερη εκπαίδευση
Το Πανεπιστήμιο Βασιλιάς Χουάν Κάρλος (ΠΒΧΚ) έχει μια δευτεροβάθμια πανεπιστημιούπολη στην πόλη, στεγάζοντας τις σχολές των επιστημών επικοινωνίας, της τηλεπικοινωνιακής μηχανικής, του τουρισμού, της διοίκησης επιχειρήσεων, μεταξύ άλλων μαθημάτων.
Το Εθνικό Πανεπιστήμιο Εξ Αποστάσεως Εκπαίδευσης έχει επίσης ένα παράρτημα στην πόλη.
Αθλητισμός
μικρογραφία| Το Αθλητικό Κέντρο Φερνάντο Μάρτιν. Η πόλη φιλοξενεί την ομάδα καλαθοσφαίρισης Μπαλονθέστο Φουενλαμπράδα, η οποία αυτή τη στιγμή παίζει στην πρώτη κατηγορία (Liga ACB), έχοντας αγωνιστεί στην κορυφαία κατηγορία της ισπανικής καλαθοσφαίρισης για αρκετά χρόνια. Οι εντός έδρας αγώνες της διεξάγονται στο Αθλητικό Κέντρο Φερνάντο Μάρτιν, το οποίο έχει χωρητικότητα 5.700 θεατών.
Η ΚΦ Φουενλαμπράδα είναι η τοπική ομάδα ποδοσφαίρου, η οποία παίζει στη Σεγούντα Ντιβισιόν (δεύτερη κατηγορία). Παίζει τους εντός έδρας αγώνες της στο Στάδιο Φερνάντο Τόρες, το οποίο εγκαινιάστηκε από τους γονείς του ποδοσφαιριστή την 1η Σεπτεμβρίου 2011. Το γήπεδο έχει χωρητικότητα 7.500 θεατών.
Εξωτερικοί σύνδεσμοι
Κατηγορία:Φουενλαμπράδα Κατηγορία:Πόλεις της Ισπανίας Κατηγορία:Δήμοι της Κοινότητας της Μαδρίτης
384 Βουρδιγάλη
Η Βουρδιγάλη (Burdigala) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,64. Ανακαλύφθηκε το 1894 από τον Γάλλο αστρονόμο Φερνάντ Κουρτύ, που παρατηρούσε από το Μπορντώ, και πήρε το όνομά της από τη Ρωμαϊκή ονομασία του Μπορντώ. Υπήρξε ο πρώτος από τους δύο συνολικά αστεροειδείς που ανεκάλυψε ο συγκεκριμένος αστρονόμος.
Φυσικά χαρακτηριστικά
Η διάμετρος της Βουρδιγάλης υπολογίσθηκε σε 37 χιλιόμετρα (από δεδομένα του IRAS), ενώ η μάζα της εκτιμάται σε 52,7 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,180 (από δεδομένα του IRAS). Η Βουρδιγάλη περιστρέφεται γύρω από τον εαυτό της μία φορά κάθε 17 ώρες, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Βουρδιγαλη
Μπίλεφελντ
Το Μπίλεφελντ (γερμ. Bielefeld) είναι πόλη της Γερμανίας. Βρίσκεται στο βορειοανατολικό τμήμα του κρατιδίου της Βόρειας Ρηνανίας-Βεστφαλίας και έχει 324.912 κατοίκους (Δεκέμβριος 2007). Από το 1969 διαθέτει πανεπιστήμιο, το οποίο μεταμόρφωσε την πόλη σε οικονομικό και πολιτιστικό κέντρο.
Εξωτερικοί σύνδεσμοι
Κατηγορία:Πόλεις της Βόρειας Ρηνανίας-Βεστφαλίας Κατηγορία:Μέλη της Χανσεατικής Ένωσης
Αβικέννας
Ο Αβικέννας ή Αμπού Αλί αλ-Χουσεΐν ιμπν Αμπνταλλάχ ιμπν Σίνα (980-1037, περσικά ابوعلى سينا Abu Ali Sina, ή σε αραβική απόδοση: أبو علي الحسين بن عبد الله بن سينا, Abū ‘Alī al-Husayn ibn ‘Abd Allāh ibn Sīnā), ήταν Πέρσης ιατροφιλόσοφος του 11ου αιώνα. Έγινε διεθνώς γνωστός και ένδοξος με το όνομα Αβικέννας (Avicenna), που αποτελεί εξελληνισμένο τύπο του αραβικού του ονόματος Ίμπν Σίνα, ενώ και στην Εβραϊκή η απόδοση του ονόματός του είναι Aven Sina. Οι Βυζαντινοί τον ονόμαζαν Αβιτζιανόν.
Σε ηλικία 16 ετών είχε μελετήσει τo Κοράνι, ισλαμικό δίκαιο, γεωμετρία, λογική, ιατρική, φυσική και μαθηματικά, και εξασκούσε ήδη το επάγγελμα του ιατρού. Στα 21 του χρόνια συνέγραψε επιστημονική εγκυκλοπαίδεια. Το γνωστότερο από τα 100 περίπου βιβλία που έγραψε είναι Ο Κανών της Ιατρικής (Αραβικά: القانون في الطب Al-Qanun fi al-Tibb) που αποτέλεσε σημείο αναφοράς της ιατρικής επιστήμης επί σειρά αιώνων. Ο ίδιος στην αυτοβιογραφία του τονίζει ότι ήταν λίγο-πολύ αυτοδίδακτος, αλλά πως επίσης σε κρίσιμες περιόδους της ζωής του έλαβε σημαντική βοήθεια.
Βίος
Ο Αβικέννας έζησε σε στιγμές έντονων πολιτικών αλλαγών της Περσίας. Οι Σαμανίδες, η πρώτη γηγενής δυναστεία που κυβέρνησε στο Ιράν μετά από τη μουσουλμανική αραβική κατάκτηση, ήλεγχε το Χορασάν περίπου από το 900. Η Μπουχάρα ήταν η πρωτεύουσα και μαζί με τη Σαμαρκάνδη ήταν τα πολιτιστικά κέντρα της αυτοκρατορίας. Εντούτοις, από τα μέσα του 10ου αιώνα, η δύναμη των Σαμανιδών άρχισε να φθίνει. Την εποχή της γέννησης του Ιμπν Σίνα, ήδη ο Νουχ ιμπν Μανσούρ (Nuh ibn Mansur), σουλτάνος της Μπουχάρα, αγωνιζόταν να διατηρήσει τον έλεγχο της αυτοκρατορίας. Η ήττα των Σαμανιδών και ένα άλλο τραυματικό γεγονός, ο θάνατος του πατέρα του, άλλαξε τη ζωή του Ιμπν Σίνα εντελώς. Χωρίς την υποστήριξη κάποιου προστάτη, όπως υπήρξε ο Νουχ ιμπν Μανσούρ που του επέτρεπε να χρησιμοποιεί τη Βασιλική Βιβλιοθήκη, άρχισε μια ζωή περιπλάνησης σε διάφορες πόλεις του Χορασάν, ασκώντας την ιατρική το πρωί, ενώ κάθε βράδυ μάζευε σπουδαστές γύρω του για φιλοσοφική και επιστημονική συζήτηση. Υπηρέτησε ως δικαστής στο Γκουργκάντζ (Gurganj), βρέθηκε στη Χωρεσμία, κατόπιν έκανε τον δάσκαλο στο Γκοργκάν και έπειτα υπηρέτησε ως διοικητής στη Ρέι. Το αξιοπρόσεκτο αυτής της περιόδου είναι το γεγονός ότι παρά το χαοτικό τρόπο ζωής του, η διανοητική του παραγωγή συνεχίστηκε αδιατάρακτη χωρίς να εμφανίζεται καμία δυσμενής επίδραση στην ποιότητά της. Μετά από αυτήν την περίοδο περιπλάνησης, ο Ιμπν Σίνα πήγε στο Χαμαντάν (αρχαία Εκβάτανα), στο κεντροδυτικό Ιράν. Εγκαταστάθηκε εκεί για λίγο εργαζόμενος ως ιατρός στην αυλή του πρίγκηπα Σαμς αντ-Ντάουλα (Shams ad-Dawlah), που τον όρισε δύο φορές βεζίρη. Οι δυσκολίες της πολιτικής εκείνη την περίοδο ανάγκασαν τον Ιμπν Σίνα να κρύβεται κατά καιρούς από τους πολιτικούς αντιπάλους του. Πέρασε μάλιστα και ένα διάστημα ως πολιτικός κρατούμενος στη φυλακή. Μετά τη φυλάκισή του και συνεπικουρούντος του γεγονότος ότι πέθανε ο πρίγκηπας και προστάτης του, ο Ιμπν Σίνα αποφάσισε να φύγει από το Χαμαντάν το 1022 και ταξίδεψε – στην πραγματικότητα δραπέτευσε μεταμφιεσμένος σε Σούφι - για το Ισφαχάν. Μπήκε στην αυλή του τοπικού πρίγκηπα και πέρασε τα τελευταία χρόνια της ζωής του με σχετική γαλήνη. Στο Ισφαχάν συμπλήρωσε τα μείζονα έργα που είχε ξεκινήσει στο Χαμαντάν και συνέγραψε αρκετά φιλοσοφικά και ιατρικά έργα, καθώς επίσης και πραγματείες για την Αραβική γλώσσα. Κατά τη διάρκεια των στρατιωτικών εκστρατειών ο Ιμπν Σίνα συνόδευε ως ιατρός τον προστάτη του, και πολλές από τις εργασίες του γράφτηκαν σε τέτοιες εκστρατείες. Σε μια τέτοια στρατιωτική εκστρατεία ασθένησε και, παρά την προσπάθειά του να εφαρμόσει στον εαυτό του τις ιατρικές του δεξιότητες, πέθανε, πιθανώς από κολικό, αν και αναφέρεται ότι ίσως δηλητηριάστηκε από κάποιον υπηρέτη του.
Φιλοσοφία
Ο Αβικέννας θεωρείται ο συστηματικότερος εκπρόσωπος της ισλαμικής φιλοσοφίας. Εξαιτίας της επίδρασης που άσκησε στην εξέλιξη του ευρωπαϊκού σχολαστικισμού, ορισμένοι ερευνητές ονομάζουν τη φιλοσοφική τάση του "Ισλαμικό Σχολαστικισμό". Το κύριο φιλοσοφικό του έργο είναι τo Ash-Sifa, το οποίο το Μεσαίωνα ήταν γνωστό ως Suffίcientiae και ασχολείται με τη λογική, τη φυσική και τις φυσικές επιστήμες, τα μαθηματικά, την ψυχολογία και τη μεταφυσική. Ο Αβικέννας διαχωρίζει τη φιλοσοφία στη λογική (την οποία θεωρεί προπαί­δευση στη φιλοσοφία, τη θεωρητική φιλοσοφία, τη φυσική, τα μαθηματικά και τη θεολο­γία), και την πρακτική φιλοσοφία (ηθική, οικονομικά και πολιτική επιστήμη). Επί­σης διαχωρίζει τη θεολογία σε πρώτη θεολογία (η οποία ασχολείται με την οντο­λογία και τη φυσική θεολογία) και σε δεύτερη θεολογία (η οποία ασχολείται κυρίως με τα δόγματα της ισλαμικής θρησκείας). Ο Αβικέννας, συνθέτοντας στο έρ­γο του συχνά αριστοτελικές ιδέες με πλατωνικές θεωρίες, δημιουργεί ένα πολύ αξιόλογο σύστημα που εντυπωσιάζει με τον πλούτο των εννοιών του.
Το παράδειγμα του ιπτάμενου ανθρώπου
Θέλοντας να δείξει ότι η οντολογία αποτελεί μέρος της μεταφυσικής, παραθέ­τει τo ακόλουθο παράδειγμα: ας υποθέσουμε ότι υπάρχει ένας άνθρωπος χωρίς ικανότητα ακοής και οράσεως, ο οποίος πετά στο κενό και του οποίου τα μέλη δεν μπορούν να έρθουν σε επαφή μεταξύ τους. Αν υποθέσουμε λοιπόν ότι αυτός ο άν­θρωπος δεν μπορεί να χρησιμοποιήσει καμιά αίσθησή του, τότε είναι δυνατόν αυτός να νομίζει ότι δεν υπάρχει; Όχι βέβαια, απαντά αμέσως ο Αβικέννας, και υποστηρίζει ότι ακόμα και αυτός ο άνθρωπος (ο οποίος δεν μπορεί να χρησιμο­ποιήσει τις αισθήσεις του για να βεβαιωθεί για την ύπαρξή του) είναι βέβαιος ότι υπάρχει εξαιτίας της αυτοσυνείδησής του. Αυτό είναι το περίφημο «παράδειγμα του ιπτάμενου ανθρώπου» του Αβικέννα. Το παράδειγμά του πέρα από την ευρεία χρήση που είχε στον ύστερο Μεσαίωνα από φιλόσοφους όπως ο Θωμάς Ακινάτης, είχε σημαντική θέση στη νεότερη φιλοσοφία για τη στήριξη πολλών καρτεσιανών κατευθύνσεων στη φιλοσοφία του πνεύματος, σε ό,τι αφορά στο διαχωρισμό πνεύματος και σώματος, και αποδείχθηκε επίσης χρήσιμο σε πολλές από τις σύγχρονες συζητήσεις σχετικά με τον υποτιθέμενο διαχωρισμό Οντολογίας και Μεταφυσικής. Ο Αβικέννας έδειξε ότι αν συνδέσει κανείς την Οντολογία με την Επιστημολογία (ή Γνωσιοθεωρία), τότε δεν αντιλαμβάνεται την τρωτή φύση της Επιστημολογίας (η οποία συνδέεται με τη χρήση των αισθήσεών μας) απέναντι στις επιθέσεις των σκεπτικιστών σχετικά με τη βεβαιότητα των αισθήσεών μας. Συνδέοντας την Οντολογία και την Επιστημολογία, οδηγείται κανείς σε ολοσχερή αμφισβήτηση της Οντολογίας. Αντίθετα, συνδέοντας την Οντολογία με τη Μεταφυσική, διαφυλάσσει ο φιλόσοφος την αξία της Οντολογίας στη στήριξη των επιστημολογικών θεωριών και αμύνεται αποτελεσματικότερα στις σκεπτικιστικές επιθέσεις.
Η έννοια της αναγκαιότητας
Ο Αβικέννας θεωρεί την αναγκαιότητα πρωταρχική έν­νοια -το ίδιο βασική όπως η έννοια της ύπαρξης. Διακρίνει μάλιστα δύο είδη ανα­γκαιοτήτων: Το ένα είδος έχει να κάνει με την υποτιθέμενη αναγκαία ύπαρξη των πραγμάτων τον κόσμου. Ο Αβικέννας αντιτίθεται στην αντίληψη της αναγκαίας ύπαρξης των όντων, και υποστηρίζει ότι η ύπαρξη δεν ανήκει στα ουσιαστικά χα­ρακτηριστικά των όντων που υπάρχουν στο κόσμο μας (βλ. επίσης Αλ-Φαράμπι) και ότι η μεταβλητότητα και η φθαρτότητας των όντων τον κόσμου τούτου αποδεικνύει μόνο την αναγκαιότητα της ύπαρξης ενός όντος που είναι η αιτία της ύπαρξης όλων των φθαρτών και μεταβαλλόμενων όντων. Η αναγκαιότητα αυτή όμως (το ότι δηλαδή πρέπει να υπάρχει ένα ον που να είναι η αιτία της ύπαρξης όλων των άλλων όντων) μας οδηγεί στην αναγκαιότητα της μη αιτιάσεως αυτού τον πρωταρχικού όντος. Αυτό το αναίτιο Ον, το αναγκαία υπάρχον Ον, δεν λαμβάνει την ύπαρξή του από κάποιο άλλο ον, ούτε και διαχωρίζει την ουσία και την ύπαρξή του. Ουσία και ύπαρξη μέσα του είναι κατ' ανάγκην τα ίδια: η ουσία του είναι η ύπαρξή του. Και είναι αναγκαία τα ίδια, γιατί αν η ύπαρξη ήταν μέρος της ουσίας θα έπρεπε να βρούμε μια αιτία που να ενώνει τα μέρη και που να βρίσκεται έξω από αυτό το ον (η οποία να μπορεί να το συνθέσει μετά την αποσύνθεση ή διάλυσή του). Κατ' αυτόν τον τρόπο το πρωταρχικό Ον διαφέρει οντολογικά από τα άλλα όντα: σε αυτό η ύπαρξη και η ουσία είναι ένα και το αυτό ενώ στα άλλα όντα η ύπαρξη είναι συμβεβηκός, δηλαδή μια προσωρινή κατάσταση. Έτσι, οι δύο αναγκαιότητες οδηγούν σε δύο είδη ύπαρξης εντελώς διαφορετικά ως προς την ουσία τους. Άλλο είδος ύπαρξης είναι το πρωταρχικό Ον και άλλο τα άλλα όντα του κόσμου. Σχετική με την παραπάνω συζήτηση της έννοιας της αναγκαιότητας είναι και η χρήση από τον Αβικέννα της αριστοτελικής διάκρισης μεταξύ δύναμης και ενέργειας. Η δύναμη ορίζεται ως η οντολογική αρχή της αλλαγής σε κάτι άλλο ως άλλο ή διαφορετικό, και αυτή η αρχή μπορεί να υπάρχει είτε στο δρων υποκείμενο (ενεργητική δύναμη) είτε στο υποκείμενο που πάσχει (παθητική δύναμη). Υπάρχουν στο σύστημα του Αβικέννα βαθμοί δύναμης και ενέργειας που ποικίλλουν από την κατώτερη δύναμη που είναι η καθαρή δύναμη (της πρώτης ύλης), μέχρι την ανώτερη βαθμίδα που είναι η καθαρή ενέργεια, το αναγκαίο και πρωταρχικό Ον.